Document ID: /roh_data/filtered/fineweb-2-filterrobots_roh.jsonl.gz/2148

Inhalt
Grischun Central
Scuntrada Savognin cun blers visitaders
Marcantamain dapli persunas che l’onn passà han visità la Scuntrada, la fiera annuala sin il stradun da Savognin. Sco quai che Roberto Guetg da l’Uniun da mastirants e commers Surses ha ditg, haja el survegnì differents resuns positivs davart la festa.
La Scuntrada ha quest onn gì 64 expositurs – tants sco blers onns betg pli. Sco pli baud han quest onn puspè pudì exponer era firmas dad autras regiuns a la Scuntrada, sch’i na concurrenzeschan betg interpresas indigenas. Ils davos onns han mo firmas e persunas indigenas pudì exponer a la Scuntrada.